Myten om Pygmalion er først nevnt av den greske forfatteren Filostefanos fra Kyrene fra 200-tallet f.Kr., men blir først detaljert gjengitt i Ovids . Ifølge Ovid var Pygmalion en overmåte kjekk skulptør fra øya Kypros, men var så kvalm av kvinners umoral at han nektet å gifte seg. Etter å ha skåret ut og skapt en skulptur i elfenben av Afrodite, ble han vanvittig og lidenskapelig forelsket i den. Ettersom Pygmalion etter sigende var ekstremt from og hengiven til Afrodite, bestemte gudinnen seg for vekke statuen til live. Pygmalion giftet seg med den kvinnen som statuen ble, og de fikk en sønn som het Pafos, etter hvem hovedstaden på Kypros fikk navnet sitt. Pseudo-Apollodorus nevnte senere «Metharme, datter av Pygmalion, konge av Kypros».